CELEX: 32015R1832
Language: lv
Date: 2015-10-12 00:00:00
Title: Komisijas Regula (ES) 2015/1832 (2015. gada 12. oktobris), ar ko attiecībā uz eritritola (E 968) kā garšas pastiprinātāja lietošanu aromatizētos dzērienos ar samazinātu enerģētisko vērtību vai bez pievienota cukura groza Eiropas Parlamenta un Padomes Regulas (EK) Nr. 1333/2008 II pielikumu (Dokuments attiecas uz EEZ)

13.10.2015   
            
            
               LV
            
            
               Eiropas Savienības Oficiālais Vēstnesis
            
            
               L 266/27
            
         KOMISIJAS REGULA (ES) 2015/1832
   (2015. gada 12. oktobris),
   ar ko attiecībā uz eritritola (E 968) kā garšas pastiprinātāja lietošanu aromatizētos dzērienos ar samazinātu enerģētisko vērtību vai bez pievienota cukura groza Eiropas Parlamenta un Padomes Regulas (EK) Nr. 1333/2008 II pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 10. panta 3. punktu,
   tā kā:
   
               (1)
            
            
               Regulas (EK) Nr. 1333/2008 II pielikumā noteikts Savienības atļauto pārtikas piedevu saraksts un to lietošanas nosacījumi.
            
         
               (2)
            
            
               Minēto sarakstu saskaņā ar Eiropas Parlamenta un Padomes Regulas (EK) Nr. 1331/2008 (2) 3. panta 1. punktā minēto vienoto procedūru var atjaunināt pēc Komisijas iniciatīvas vai pēc pieteikuma saņemšanas.
            
         
               (3)
            
            
               Pieteikums, kurā lūdza atļaut lietot eritritolu (E 968) kā garšas pastiprinātāju aromatizētos dzērienos un iekļaut to Regulas (EK) Nr. 1333/2008 II pielikuma 14.1.4. kategorijā, tika iesniegts 2014. gada 28. maijā. Pēc tam pieteikumu darīja pieejamu dalībvalstīm saskaņā ar Regulas (EK) Nr. 1331/2008 4. pantu.
            
         
               (4)
            
            
               Eritritolu (E 968) lūdza atļaut lietot, lai dzērieniem ar samazinātu enerģētisko vērtību un dzērieniem bez pievienota cukura uzlabotu aromāta īpatnības un ar muti sajūtamo struktūru tā, ka šie dzērieni pēc garšas atgādinātu produktus, kuriem ir pievienots īsts cukurs. Nelielās devās eritritols darbojas kā garšas pastiprinātājs un palīdz mazināt piegaršas un saldo pēcgaršu, kas saistīta ar šajos dzērienos lietotajiem augstas intensitātes saldinātājiem. Tādējādi ieguvums patērētājiem būtu garšīgāku dzērienu ar samazinātu enerģētisko vērtību vai dzērienu bez pievienota cukura pieejamība.
            
         
               (5)
            
            
               Pārtikas zinātniskā komiteja (SCF) 2003. gadā secināja, ka eritritols (E 968) ir nekaitīgs, ja to lieto pārtikā. Tomēr Savienības apstiprinājums eritritolam (E 968) pagaidām neattiecas uz tā lietošanu dzērienos, jo SCF atzinumā bija minēts, ka, uzņemot eritritolu ar dzērieniem, jo īpaši tas attiecas uz gados jauniem patērētājiem, var tikt pārsniegts laksatīvās iedarbības slieksnis.
            
         
               (6)
            
            
               Eiropas Pārtikas nekaitīguma iestāde (“Iestāde”) 2015. gada 12. februārī pieņēma atzinumu (3) par ierosināto eritritola (E 968) kā pārtikas piedevas lietošanas paplašinājuma nekaitīgumu. Iestāde secināja, ka eritritols bezalkoholiskos dzērienos maksimālajā koncentrācijā 1,6 %, ja to akūti uzņem, norijot dzērienu caur muti (vienā lietošanas reizē), neradīs bažas par laksatīvu iedarbību. Iestādes secinājums bija balstīts uz datiem, kuros tika aplēsta eksponētība, ņemot vērā ierosināto maksimālo eritritola koncentrāciju bezalkoholiskajos dzērienos –1,6 %, uz eritritola lietošanas pieredzi, tā uzsūkšanās raksturlielumiem un uz to, ka pēc eritritola lietošanas netika konstatēta nelabvēlīga, tostarp laksatīva, iedarbība.
            
         
               (7)
            
            
               Tāpēc ir lietderīgi atļaut lietot eritritolu (E 968) kā garšas pastiprinātāju aromatizētos dzērienos, kas iekļauti Regulas (EK) Nr. 1333/2008 II pielikuma 14.1.4. pārtikas kategorijā, nosakot tā maksimālo koncentrāciju 1,6 % apmērā.
            
         
               (8)
            
            
               Tādēļ Regula (EK) Nr. 1333/2008 būtu attiecīgi jāgroza.
            
         
               (9)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1333/2008 II pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 12. oktobrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 354, 31.12.2008., 16. lpp.
   
   
      (2)  Eiropas Parlamenta un Padomes 2008. gada 16. decembra Regula (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (OV L 354, 31.12.2008., 1. lpp.).
   
      (3)  EFSA Journal 2015; 13(3):4033.
   
      PIELIKUMS
      Regulas (EK) Nr. 1333/2008 II pielikuma E daļu groza šādi:
      
                  a)
               
               
                  pārtikas kategorijā “14.1.4. Aromatizēti dzērieni” ierakstu par I grupas piedevām groza šādi:
                  
                               
                           
                           
                              “I grupa
                           
                           
                              Piedevas
                           
                           
                               
                           
                           
                               
                           
                           
                              Nedrīkst izmantot vielas E 420, E 421, E 953, E 965, E 966 un E 967
                              Nedrīkst izmantot E 968, izņemot gadījumus, kad šīs vielas izmantošana ir īpaši paredzēta konkrētajā pārtikas kategorijā”;
                           
                        
            
                  b)
               
               
                  pārtikas kategorijā “14.1.4. Aromatizēti dzērieni” pēc ieraksta par E 962 iekļauj šādu ierakstu:
                  
                               
                           
                           
                              “E 968
                           
                           
                              Eritritols
                           
                           
                              16 000
                           
                           
                               
                           
                           
                              Tikai produktos ar samazinātu enerģētisko vērtību vai bez pievienota cukura, tikai kā garšas pastiprinātājs”